Tuget-d tira tungalant gar yiseggasen n tmanyin armi d tura, Ɛmer Mezdad d yiwen unagal yessawḍen deg tira tungalant ɣer umḍan n semmus wungalen s teqbaylit, dɣa netta yeṭṭef adeg d aɛlayan deg wannar n tsekla taqbaylit, aṭas n leqdicat ussnanen i yettwaxedmen i lmend-is. Ihi ɣef wakka nezmer ad d-nini drus maḍi n tezrawin tigensayin i bedden ɣef yinumak n wullisen i d-yellan deg wungalen ladɣa wid n Ɛmer Mezdad; daymi nra ad d-neg tazrwat-a ad nenǧer yes-s abrid ɣer wamek i d-yella neɣ i d-yettwabna unamek n yiwen seg wungalen-is Yiwen wass deg tefsut. Daɣen, asmi i nfeggel ma ad d-naf win ixedmen taṣleḍt-agi ɣef kra n wungal deg teqbaylit ur d-nufi ara, imi ayen i d-nufa yettwaxdem kan ɣef umezgun, dɣa ɣef tmezgunt n Muḥya Tacbaylit, yettwaxedmen deg tesdawit n Tizi Wezzu, akked tin yettwaxedmen ɣef wungal Askuti deg tesdawit n Bgayet 1.